Diari Oficial de la Generalitat Valenciana


Sumari del DOGV 1012, del 23-02-1989 (1989/813207)

RESOLUCIÓ de 24 de gener de 1989, de la Direcció General de Centres i Promoció Educativa, per la qual s'adscriuen els Centres Públics i Privats que imparteixen el Curs d'Orientació Universitària a les diferents Universitats de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1012

Data del DOGV
:   23-02-1989

Secció del DOGV
:   ALTRES DISPOSICIONS

Número del document
:   1989/813207


Data del document
:   24-01-1989

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 24 de gener de 1989, de la Direcció General de Centres i Promoció Educativa, per la qual s'adscriuen els Centres Públics i Privats que imparteixen el Curs d'Orientació Universitària a les diferents Universitats de la Comunitat Valenciana.  
Per tal de dotar de la informació suficient i de cobrir les necessitats de coordinació administrativa i acadèmica del Curs d'Orientació Universitària entre les diferents Universitats i els Centres Públics i Privats que depenen d'aquesta Conselleria de Cultura, Educació i Ciència, cal ordenar el sistema d'adscripció dels Centres actuals i establir alguns criteris reguladors per a l'adscripció d'aquells Centres que després voldran impartir el Curs d'Orientació Universitària en aquesta Comunitat.  
Per tot això, fent ús de les facultats que legalment li han estat conferides, aquesta Direcció General de Centres i Promoció Educativa, ha resolt:  
Primer  
Els Centres Públics i Privats que actualment imparteixen el Curs d'Orientació Universitària dependran i quedaran adscrits, a efectes administratius i acadèmics, a les diferents Universitats, segons que estableix l'Annex de la present Resolució.  
Segon  
Aquells Centres que hagen obtingut una determinada adscripció, podran sol·licitar-ne el canvi mitjançant instància raonada presentada en la respectiva Direcció Territorial de Cultura i Educació, la qual elevarà les corresponents instàncies de sol·licitud informades com cal per la Inspecció Educativa, per tal que la Direcció General de Centres i Promoció Educativa les resolga, i aquesta ho comunicarà als interessats indicant-hi les raons si era denegatòria.  
Aquestes instàncies de sol·licitud hauran de tenir entrada en la Direcció Territorial de Cultura i Educació abans de l'1 de gener previ al curs acadèmic per al qual se sol·licita el canvi d'adscripció.  
Les sol·licituds que no compliran aquest requisit es consideraran resoltes negativament.  
Tercer  
La Direcció General de Centres i Promoció Educativa resoldrà l?expedient abans de l?inici del curs escolar per al qual se sol·licita el canvi d'adscripció, previ informe favorable de les dues Universitats implicades.  
Quart  
Les sol·licituds d'autorització del Curs d'Orientació Universitària dels Centres Privats es trametran d'acord amb la normativa vigent a aquest efecte, de data 17 de juliol de 1980, que regula l'autorització per a impartir COU.  
Després, la Direcció General de Centres i Promoció Educativa adscriurà el Centre Privat a l'Institut de Batxillerat i a la Universitat de què depén, i ambdues dependències seran concordants.  
Cinqué  
Les Extensions de Batxillerat on es considere que hi haja Curs d'Orientació Universitària, s'hauran d'adscriure automàticament a la Universitat a què està adscrit l'Institut de què depén.  
Els Centres Públics de nova creació s'adscriuran mitjançant Resolució particular, previ informe favorable de la Universitat corresponent.  
València, 24 de gener de 1989. - El Director General Centres i Promoció Educativa: Pere Vilches i González.  
Veura annex